На основу Решења Привредног суда у Панчеву, 5Ст.6/2019 од 16.09.2019.г. и Одлуке Одбора поверилаца од 15.06.2020.г. а у складу са чланoвима 131, 132. и 133. и 135. Закона о стечају («*Службени гласник Републике Србије» број 104/2009,*99*/2011, 71/2012-Одлука Уставног суда, 83/2014 и 113/17*), као и Националним стандардом број 5 – Национални стандард о начину и поступку уновчења имовине стечајног дужника («*Службени гласник Републике Србије» број 62/2018*), стечајни управник стечајног дужника

**„ХИДРО СПОРЕА ЖИВОЈИН“ ДOO Бела Црква- у стечају,**

**Бела Црква, Жарка Зрењанина бр.5**

**ОГЛАШАВА**

**продају стечајног дужника као правног лица**

**јавним прикупљањем понуда**

**Предмет продаје** **је стечајни дужник ХИДРО СПОРЕА ЖИВОЈИН ДОО БЕЛА ЦРКВА – у стечају, ул.Жарка Зрењанина бр.5, мат.бр.20934328, ПИБ 100618836 као правно лице.**

Најзначајнију имовину правног лица представља Аутоматска хидроелектрана са проточном турбином КАПЛАН, турбина АД 3-126 и пратећом опремом, која се налази на парцели кат.бр.2878/1 КО Кусић 2, површине 50а 55м2, уписане у Листу непокретности бр.38 КО Бела Црква, детаљно описано у продајној документацији.

**Процењена вредност: 218.800.000,00.**

**Износ депозита: 10.940.000,00 динара.**

**Процењена вредност није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.**

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **50.000,00 динара увећан за износ ПДВ-а*.*** Профактура се може преузети на адреси стечајног управника Светлане Пандуров у Панчеву, Његошева 1а, први спрат, канц.5, сваког радног дана у периоду од 9 до 14 часова, уз обавезну најаву стечајном управнику (060/366-71-50) или сараднику стечајног управника Горану Јоцићу (063/315-916) или путем електронске поште на адресу: spandurov955@gmail.com. Рок за откуп продајне документације је 16.02.2021.године;
2. уплате **депозит у износу од 10.940.000,00 динара** на текући рачун стечајног дужника бр: **340-11024257-85** код Ерсте банке а.д. Нови Сад или положе неопозиву првокласну банкарску гаранцију наплативу на први позив, најкасније на дан одржавања продаје, приликом регистрације учесника јавног прикупљања понуда. Банкарска гаранција мора имати рок важења до 23.04.2021.године У случају да победи купац који је депозит обезбедио банкарском гаранцијом, исти мора измирити износ депозита у року од **48 часова** од дана јавног прикупљања понуда, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 9 до 16 часова, а најкасније 4 дана пре заказане продаје (уз претходну најаву стечајном управнику или сараднику стечајног управника један дан раније).

**Затворене понуде достављају се поштом или лично на адресу: Стечајни управник Светлана Пандуров, 26000 Панчево, Његошева 1а, први спрат, канц.5. Крајњи рок за достављање понуда је 23.02.2021.године до 13:45 часова.**

**У разматрање ће се узети само понуде у писаној форми, достављене у запечаћеним ковертама, са назнаком на коверти „Понуда за куповину правног лица“ и називом стечајног дужника, а које пристигну на назначену адресу до назначеног времена.**

Запечаћена коверта треба да садржи:

-пријаву за учешће у поступку јавног прикупљања понуда;

-потписану безусловну понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-извод из регистра привредних субјеката и ОП образац, ако се као потенцијални купац пријављује правно лице;

- код јавног бележника оверено овлашћење за заступање у поступку продаје уколико јавном отварању понуда не присуствује понуђач лично (за физичка лица) или овлашћење оверено од стране законског заступника уколико јавном отварању понуда не присуствује законски заступник лично (за правна лица).

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

Јавно отварање понуда одржаће се дана **23.02.2021. године у 14 часова** на адреси: **Привредни суд у Панчеву, Војводе Радомира Путника 13-15, сала** **114/I.** у присуству комисије за отварање понуда. Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца и разлучног повериоца у складу са чл.136в Закона о стечају.**

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, након чега ће му бити враћена гаранција.

Купопродајни уговор се потписује у року од 3 радна дана од дана одржавања продаје (осим у случају обавезе прибављања одобрења Одбора поверилаца и разлучног повериоца), под условом да је депозит који је обезбеђен гаранцијом уплаћен на рачун стечајног дужника. Порези и трошкови релизације купопродаје у целости падају на терет купца.

Проглашени купац је дужан да уплати преостали износ купопродајне цене у року од **15 дана** од дана закључивања купопродајног уговора у законом прописаној форми.

Стечајни управник ће вратити депозит сваком понуђачу чија понуда не буде прихваћена, у року од **3 радна дана,** од дана одржавања јавног прикупљања понуда. Понуђач губи право на повраћај депозита уколико:

-се не региструје, не приступи продаји, не поднесе понуду или поднесе понуду која не садржи обавезне елементе;

-не потпише записник и купопродајни уговор, или

-буде проглашен за купца, а не уплати купопродајну цену у предвиђеном року и на прописани начин.

Тек након уплате купопродајне цене од стране купца и доношења решења стечајног судије којим се констатује да је продаја извршена, купац стиче право на укњижбу непокретности.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, mail-а или на други начин, осим на начин прописан у тачки 2.услова за стицање права за учешће из овог огласа.

Oвлашћено лице: стечајни управник Светлана Пандуров, контакт телефон: (060) 366-71-50, и-меил: spandurov955@gmail.com

или асистент стечајног управника Горан Јоцић, контакт телефон (063) 315-916